South Yorkshire
South Yorkshire (čita se Južni Jorkšir) je ceremonijalna i metropolitanska grofovija na sjeveru Engleske.

Geografske karakteristike

South Yorkshire leži na jugu regije Yorkshire i Humber. Ima površinu od 1,552 km², na kojoj živi 1,343,601 stanovnika.

On graniči sa jugozapada sa Grofovijom Derbyshire, sa Grofovijom West Yorkshire sa sjeverozapada, sa Grofovijom North Yorkshire sa sjevera, sa 
Grofovijom East Riding of Yorkshire sa sjeveroistoka, sa Grofovijom Lincolnshire sa istoka i sa Grofovijom Nottinghamshire sa jugoistoka.

Sheffield je najveći grad South Yorkshira, njegov administrativni, ekonomski i kulturno - obrazovni centar (Univerzitet Sheffield). 
Administrativno je podjeljen na 4 distrikta: Sheffield, Rotherham, Doncaster i Barnsley.

Unutar grofovije leži i dio nacionalnog parka Peak District.

South Yorkshire je geografski vrlo raznolik kraj, na njegovom zapadu leže visoka brda masiva Pennines, građena od vapnenca i pješčenjaka, spuštaju se do kotlina rijeka Don i Dearne, koje nadalje teku do dolina oko Doncastera na istoku. Velik dio tog nizinskog kraja, uključujući i močvare Hatfield, Thorne i Humberhead, je melioriran. 

Rijeka Don koja izvore u Penninesu teče na istok do rijeka Aire i Ouse, a one dalje do estuarija Humber.

Historija

Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli zajedničku prošlost sa ostalim Yorkshirima, preko Dinastije York.

Današnji South Yorkshire nastao je nakon donošenja Zakona o lokalnoj upravi 1972.

Od 1974. do 1986. -  South Yorkshire bio je administrativna jedinica, ali je 1986. svoje administrativne ovlasti prenio na svoje distrikte.

Industrijski rast toga kraja počeo je u 19. vijeku, zbog velikih zaliha ugljena i dolaska željeznice.
Tad je dolina rijeke Don izrasla je u pojas željezara i čeličana, koji se protezao na istok sve do Sheffielda. I danas South Yorkshire ima najviše engleskih ugljenokopa, ali se rudarstvo ipak dramatično smanjilo krajem 20. vijeka, tako da danas posluje samo nekoliko vrlo mehaniziranih rudnika oko Doncastera, centra britanskog preostalog rudarstva. I proizvodnja željeza i čelika koncentrirana u Sheffieldu i Rotherhamu, također je zamrla krajem 20. vijeka, ali je Sheffield, koji leži na obrocima Penninesa, još i danas poznat po proizvodnji specijalnih čelika i pribora za jelo.

Privreda

Propast teške industrije djelomično je kompenziran rastom lake idustrije, istraživačkih centara, poljoprivredom i uslugama.

Izvori

Vanjske veze 

 South Yorkshire  

 
Grofovije u Engleskoj
Yorkshire i Humber